CELEX: 
Language: da
Date: 2007-12-21 00:00:00
Title: 2007/859/EF: Rådets afgørelse af 22. oktober 2007 om indgåelse af protokollen om ændring af samarbejdsaftalen mellem Det Europæiske Økonomiske Fællesskab og Kongeriget Thailand om produktion og afsætning af samt samhandel med maniok# Protokol om ændring af samarbejdsaftalen mellem Det Europæiske Økonomiske Fællesskab og Kongeriget Thailand om produktion og afsætning af samt samhandel med maniok

21.12.2007   
            
            
               DA
            
            
               Den Europæiske Unions Tidende
            
            
               L 337/106
            
         
      RÅDETS AFGØRELSE
   
   af 22. oktober 2007
   om indgåelse af protokollen om ændring af samarbejdsaftalen mellem Det Europæiske Økonomiske Fællesskab og Kongeriget Thailand om produktion og afsætning af samt samhandel med maniok
   (2007/859/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 133, stk. 3, sammenholdt med artikel 300, stk. 2, første afsnit, første punktum,
   under henvisning til forslag fra Kommissionen, og
   ud fra følgende betragtninger:
   
               (1)
            
            
               Rådet bemyndigede den 10. april 2006 Kommissionen til at indlede forhandlinger med henblik på at sikre overensstemmelse mellem samarbejdsaftalen mellem Det Europæiske Økonomiske Fællesskab og Kongeriget Thailand om produktion og afsætning af samt samhandel med maniok (1) (i det følgende benævnt »samarbejdsaftalen«), og Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks (2).
            
         
               (2)
            
            
               Via forhandlingerne tilsigtes det at ændre samarbejdsaftalens artikel 5 for at bringe den i overensstemmelse med bestemmelserne i artikel 308a-308c i forordning (EØF) nr. 2454/93 (forvaltningsregler for toldkontingenter, der er baseret på toldangivelsernes kronologiske rækkefølge) og samme forordnings artikel 55-65 (særlige bestemmelser vedrørende oprindelsescertifikater for visse landbrugsprodukter, der er omfattet af særlige importordninger).
            
         
               (3)
            
            
               Kommissionen har ført forhandlinger inden for det mandat, som Rådet har udstedt.
            
         
               (4)
            
            
               Kommissionen har opnået en aftale i form af et godkendt protokollat med Kongeriget Thailand, der har en leverandørinteresse med hensyn til produkter inden for KN-kode 0714 10 10, 0714 10 91 og 0714 10 99.
            
         
               (5)
            
            
               Aftalen i form af godkendt protokollat bør godkendes ved en protokol —
            
         TRUFFET FØLGENDE AFGØRELSE:
   Artikel 1
   1.   Protokollen om ændring af samarbejdsaftalen mellem Det Europæiske Økonomiske Fællesskab og Kongeriget Thailand om produktion og afsætning af samt samhandel med maniok (i det følgende benævnt »protokollen«) godkendes herved på Fællesskabets vegne.
   2.   Teksten til protokollen er knyttet til denne afgørelse.
   Artikel 2
   Formanden for Rådet bemyndiges til at udpege den person, der er beføjet til at undertegne protokollen med bindende virkning for Fællesskabet.
   Artikel 3
   I det omfang det er nødvendigt for, at protokollen kan anvendes fuldt ud fra den 1. januar 2008, vedtager Kommissionen detaljerede gennemførelsesbestemmelser hertil efter proceduren i denne afgørelses artikel 4, stk. 2.
   Artikel 4
   1.   Kommissionen bistås af Forvaltningskomitéen for Korn nedsat ved artikel 25 i Rådets forordning (EF) nr. 1784/2003 af 29. september 2003 om den fælles markedsordning for korn (3).
   2.   Når der henvises til dette stykke, finder artikel 4 og 7 i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (4) anvendelse.
   Det i artikel 4, stk. 3, i afgørelse 1999/468/EF omhandlede tidsrum er på en måned.
   Artikel 5
   Denne afgørelse offentliggøres i Den Europæiske Unions Tidende.
   
      Udfærdiget i Luxembourg, den 22. oktober 2007.
      
         
            På Rådets vegne
         
         J. SILVA
         
         
            Formand
         
      
   
   
      (1)  EFT L 219 af 28.7.1982, s. 53.
   
      (2)  EFT L 253 af 11.10.1993, s. 1. Senest ændret ved forordning (EF) nr. 214/2007 (EUT L 62 af 1.3.2007, s. 6).
   
      (3)  EUT L 270 af 21.10.2003, s. 78. Senest ændret ved forordning (EF) nr. 735/2007 (EUT L 169 af 29.6.2007, s. 6).
   
      (4)  EFT L 184 af 17.7.1999, s. 23. Ændret ved afgørelse 2006/512/EF (EUT L 200 af 22.7.2006, s. 11).
   
      
         PROTOKOL
      
      om ændring af samarbejdsaftalen mellem Det Europæiske Økonomiske Fællesskab og Kongeriget Thailand om produktion og afsætning af samt samhandel med maniok
      DET EUROPÆISKE FÆLLESSKAB,
      på den ene side,
      REGERINGEN FOR KONGERIGET THAILAND,
      på den anden side,
      EFTER på opfordring af Det Europæiske Fællesskab at have ført forhandlinger med henblik på at ændre artikel 5 i samarbejdsaftalen om produktion og afsætning af samt samhandel med maniok, i det følgende benævnt »samarbejdsaftalen«, for at bringe den i overensstemmelse med bestemmelserne i artikel 55-65 og artikel 308a-308c, i forordning (EØF) nr. 2454/93,
      SOM BEKRÆFTER deres vilje til at bibeholde den gældende samarbejdsaftale,
      DET EUROPÆISKE FÆLLESSKAB:
      Álvaro MENDONÇA E MOURA,
      Ambassadør, Den Portugisiske Republiks faste repræsentant
      REGERINGEN FOR KONGERIGET THAILAND:
      Pisan MANAWAPAT,
      Ambassadør, chef for Thailands mission ved De Europæiske Fællesskaber
      ER BLEVET ENIGE OM FØLGENDE:
      Artikel 1
      Artikel 5 i samarbejdsaftalen affattes som følger:
      
         »Artikel 5
         Toldkontingentet for den aftalte eksportmængde forvaltes af Fællesskabet i overensstemmelse med den kronologiske rækkefølge efter datoerne for antagelse af angivelserne til overgang til fri omsætning (»først til mølle«-princippet).
         Thailand forpligter sig for sit vedkommende til at træffe alle fornødne dispositioner for at udstede oprindelsescertifikater, der benyttes i forbindelse med import af maniok til Fællesskabet.
         Begge parters kompetente myndigheder udveksler oplysninger, som måtte være nødvendige for at overvåge og lette denne aftales gennemførelse.«
      
      Artikel 2
      Protokollen udgør en integrerende del af samarbejdsaftalen.
      Artikel 3
      Denne protokol godkendes af Fællesskabet og Kongeriget Thailand i henhold til deres egne procedurer.
      Artikel 4
      Denne protokol træder i kraft den 1. januar 2008.
      Artikel 5
      Protokollen er udfærdiget i to eksemplarer på hver af de kontraherende parters officielle sprog, idet hver af disse tekster har samme gyldighed.
      
         Съставено в Брюксел на тридесет и първи октомври две хиляди и седма година.
         Hecho en Bruselas, el treinta y uno de octubre de dos mil siete.
         V Bruselu dne třicátého prvního řijna dva tisíce sedm.
         Udfærdiget i Bruxelles den enogtredivte oktober to tusind og syv.
         Geschehen zu Brüssel am einundreißigsten Oktober zweitausendsieben.
         Kahe tuhande seitsmenda aasta oktoobrikuu kolmekümne esimesel päeval Brüsselis.
         'Εγινε στις Βρυξέλλες, στις τριάντα μια Οκτωβρίου δύο χιλιάδες επτά.
         Done at Brussels on the thirty-first day of October in the year two thousand and seven.
         Fait à Bruxelles, le trente et un octobre deux mille sept.
         Fatto a Bruxelles, addì trentuno ottobre duemilasette.
         Briselē, divtūkstoš septītā gada trīsdesmit pirmajā oktobrī.
         Priimta du tūkstančiai septintųjų metų spalio trisdešimt pirmą dieną Briuselyje.
         Kelt Brüsszelben, a kétezer-hetedik év október harmincegyedik napján.
         Magħmul fi Brussell, fil-wiehed u tletin jum ta' Ottubru tas-sena elfejn u sebgħa.
         Gedaan te Brussel, de eenendertigste oktober tweeduizend zeven.
         Sporządzono w Brukseli, dnia trzydziestego pierwszego października roku dwa tysiące siódmego.
         Feito em Bruxelas, em trinta e um de Outubro de dois mil e sete.
         Întocmit la Bruxelles, la treizeci și unu octombrie două mii șapte.
         V Bruseli tridsiateho prvého októbra dvetisícsedem.
         V Bruslju, dne enaintridesetega oktobra leta dva tisoč sedem.
         Tehty Brysselissä kolmantenakymmenentenäensimmäisenä päivänä lokakuuta vuonna kaksituhattaseitsemän.
         Som skedde i Bryssel den trettioförsta oktober tjugohundrasju.
         
            
         
            За Европейската общност
            Por la Comunidad Europea
            Za Evropské společenství
            For Det Europæiske Fællesskab
            Für die Europäische Gemeinschaft
            Euroopa Ühenduse nimel
            Για την Ευρωπαϊκή Κοινότητα
            For the European Community
            Pour la Communauté européenne
            Per la Comunità europea
            Eiropas Kopienas vārdā
            Europos bendrijos vardu
            az Európai Közösség részéről
            Għall-Komunità Ewropea
            Voor de Europese Gemeenschap
            W imieniu Wspólnoty Europejskiej
            Pela Comunidade Europeia
            Pentru Comunitatea Europeană
            Za Európske spoločenstvo
            za Evropsko skupnost
            Euroopan yhteisön puolesta
            På Europeiska gemenskapens vägnar
            
               
            
               
         
         
            За Кралство Тайланд
            Por el Reino de Tailandia
            Za Thajské královstvi
            På Kongeriget Thailands vegne
            Für das Königreich Thailand
            Tai Kuningriigi nimel
            Για το Βασίλειο της Ταϊλάνδης
            For the Kingdom of Thailand
            Pour le Royaume de Thaïlande
            Per il Regno di Tailandia
            Taizemes Karalistes vārdā
            Tailando Karalystės vardu
            a Thaiföldi Királyság részéről
            Għar-Renju tat-Tajlandja
            Voor het Koninkrijk Thailand
            W imieniu Królestwa Tajlandii
            Pelo Reino da Tailândia
            Pentru Regatul Thailandei
            Za Thajské královstvo
            Za Kraljevino Tajsko
            Thaimaan kuningaskunnan puolesta
            På Konungariket Thailands vägnar